ન્યુ યોર્કઃ તાજેતરમાં રાજકારણમાં ઝંપલાવનાર જાણીતા ભારતીય અભિનેતા કમલ હસન ફેડરેશન ઓફ ઇન્ડિયન એસોસિયેશન્સ (એફઆઇએ-એનવાય-એનજે-કનેક્ટિકટ) દ્વારા આયોજિત 38મી ઇન્ડિયા ડે પરેડમાં ગ્રાન્ડ માર્શલ તરીકે ઉપસ્થિત રહેશે. આ પરેડ 19મી ઓગસ્ટ, રવિવારે બપોરે 12 વાગ્યે ન્યુ યોર્ક સિટીમાં યોજાશે, જેની શરૂઆત 38મી સ્ટ્રીટ અને મેડિસન એવન્યુથી થશે. આ ઇન્ડિયા ડે પરેડ ભારતના 72મા સ્વતંત્રતા દિનની ઉજવણી નિમિત્તે યોજાશે.